open-index/open-wikipedia-markdown huggingface dataset:
Pontoporėja

**Pontoporėja** (*Monoporeia affinis*) yra maža, gelsva dugninė šoniplauka, gyvenanti Baltijos, Šiaurės jūrose bei šiaurės šalių ežeruose.

## Aprašymas

Pontoporėja užauga iki 8 mm. Visiškai užaugusi turi dvi poras antenų ir vieną porą juodų akių.
Pontoporėja labai panaši į kitas dugnines šoniplaukas, *Pontoporeia femorata*.

## Ekologija

Pontoporėja yra ledynmečio reliktas. Manoma, kad pradžioje buvo vien gėlavandenė rūšis, vėliau dalis individų persikėlė ir į jūrą. Pontaporėjomis minta menkės, ragiai (*Myoxocephalus quadricornis*).
Nyksta dėl mažėjančio deguonies kiekio Baltijos jūroje, ypač Suomijos įlankoje. Dėl šios priežasties pontoporėjų populiacija mažėja, nes jų kiaušinėliai yra labai jautrūs deguonies trūkumui. Dėl to pontoporėja yra laikoma natūraliu indikatoriumi deguonies kiekiui vandens telkiniuose nustatyti.

## Gyvavimo ciklas

Po poravimosi rudenį ir žiemos miego, pontoporėjų patelės pagimdo apie 20-30 jauniklių. Šis procesas vyksta tik kartą per 2-4 gyvavimo metus.

## Populiacija Lietuvoje

Rūšis 1989–2019 m. buvo įrašyta į Lietuvos raudonąją knygą. Aptikta tiktai Dusios (Lazdijų raj.) ir Ilgo (Vilniaus raj.) ežeruose. Populiacijos gausumas netirtas, pagauti pavieniai vėžiagyviai. Dėl ežerų eutrofikacijos, vandenų taršos gali būti ir išnykusi.

## Šaltiniai

## Nuorodos

* Šoniplauka ''Monoporeia affinis'', aprašymas (anglų k.)
Phingkanas

**Phingkanas** (, ) – Tailando sala, Phang Nga įlankoje, į šiaurės rytus nuo Phuketo.

Apie 40 metrų nuo Phingkano yra Ko Tapu sala. Šios salos yra Ao Phang Nga nacionalinio parko dalis.

1974 m. ši sala buvo nufilmuota viename iš filmų apie Džeimsą Bondą, „Žmogus su auksiniu pistoletu“. Nuo šio laiko Phingkano sala yra vadinama Džeimso Bondo sala.

## Galerija

File:Isla Tapu, Phuket, Tailandia, 2013-08-20, DD 09.JPG|Ko Tapu
File:Isla Tapu, Phuket, Tailandia, 2013-08-20, DD 35.JPG|Phingkanas ir Ko Tapu
File:Chaetodon lunula in Kona 2008.jpg|
Stars (Collabro albumas)

**Stars** – debiutinis britų muzikinio teatro grupės „Collabro“ albumas, išleistas 2014 m. rugpjūčio 15 d. Albume esančios dainos yra perdainuotos iš įvairių spektaklių, filmų ar kitų grupių. Nors pats albumas susilaukė įvairių kritikų įvertinimų, tai nesutrukdė jam pasiekti pirmąją vietą Jungtinės Karalystės albumų tope.

## Dainų sąrašas

## Išnašos
Willem Kalf

**Vilemas Kalfas** (, 1619 m. lapkričio 3 d.(?), Roterdamas, Nyderlandai – 1693 m. liepos 31 d., Amsterdamas) – XVII a. Nyderlandų tapytojas, dirbęs natiurmorto žanre.

## Biografija
Vilemas Kalfas gimė Roterdame, pakrikštytas 1619 m. lapkričio 3 d. Jo tėvas Jan Jansz Calff (Kalf), buvo pasiturinčiu audinių prekybininku ir miesto tarybos nariu. Tėvas mirė 1625 m. Po motinos Machtelt Gerrits mirties, 1638 m. Vilemas Kalfas persikėlė į Paryžių, kuriame tapė iki 1646 m., kai grįžo į Roterdamą. 1651 m. spalio 22 d. Horno mieste registruotos jo vedybos su Cornelia Pluvier van Vollenhove. Po vedybų Vilemas Kalfas paminėtas esantis Amsterdamo tapytojų gildijos nariu. Vilemas Kalfas gyveno gana pasiturinčiai. Jis apie 1680 m. nustojo tapyti ir atsidėjo meno kūrinių prekiautojo verslui. Dailininkas mirė 1693 m. liepos 31 d. ir buvo palaidotas rugpjūčio 3 d. Amsterdamo *Zuiderkerk* bažnyčioje.

Vilemas Kalfas laikomas vienu žymiausių XVII a olandų natiurmorto žanro tapytojų. Pasak vėlesnio olandų dailininkų kronininko Houbraken, Vilemas Kalfas mokėsi pas Hendrik Gerritsz Pot (apie 1585–1657). Galbūt mokėsi pas Cornelis Saftleven (apie 1607–1681). Pagal stilistinius panašumus galima spėti, kad Kalfą įtakojo Roterdamo dailininkas Frans Rijckhals (apie 1600–1647). Pirmieji Kalfo natiurmortai priskiriami jo Paryžiaus kūrybos laikotarpiui. Brandaus menininko stilių Vilemas Kalfas išvystė Amsterdame maždaug nuo 1650 m. Geriausiuose Kalfo natiurmortuose vaizduojami keletas prabangių objektų: sidabro indai, Venecijos stiklas, kiniškas porcelianas − ant stalo išdėstyti tamsiame fone. Ypač detaliai vaizduojamas šių objektų paviršių spindesys šviesoje. Vilemo Kalfo sėkmingiausiu pasekėju buvo Jurriaen van Streek (1632–1687).

## Darbų galerija

Vaizdas:Kalf, Willem - Still Life with Ewer, Vessels and Pomegranate - Google Art Project.jpg| „Natiurmortas su ąsočiu, indais ir granatu“ (apie 1645, J. Paul Getty muziejus, Los Andželas)
Vaizdas:Willem Kalf - Still-Life - WGA12090.jpg| „Natiurmortas“ (1653-54, Ermitažas, Sankt Peterburgas)
Vaizdas:Willem Kalf - Stilleven met zilveren schenkkan - Google Art Project.jpg| „Natiurmortas su sidabriniu ąsočiu“ (apie 1655-57, Amsterdamo valstybinis muziejus)
Vaizdas:Kalf, Willem - Still-Life with an Aquamanile, Fruit, and a Nautilus Cup - c. 1660.jpg| „Natiurmortas su akvamanile, vaisiais ir moliusko kiautu“ (apie 1660, Thyssen-Bornemisza muziejus, Madridas)
Vaizdas:Willem Kalf - Still Life - Google Art Project.jpg| „Natiurmortas“ (apie 1660-1670, Nacionalinė Vašingtono dailės galerija)


## Šaltiniai

* Vašingtono dailės galerijos informacija 
* museothyssen.org
* Encyclopaedia Britannica
* wga.hu
48:13

**48:13** – penktasis studijinis britų roko grupės „Kasabian“ albumas, išleistas 2014 m. birželio 6 d. Grupė albumą pavadino pagal tai, kiek jis trunka. Pirmasis singlas „eez-eh“ buvo išleistas 2014 m. balandį. Pats albumas debiutavo pirmojoje Jungtinės Karalystės albumų reitingo vietoje. Tai – grupės ketvirtasis albumas iš eilės, pasiekęs pirmąją vietą.

## Dainų sąrašas

## Išnašos
Sheezus

**Sheezus** – trečiasis studijinis britų atlikėjos Lily Allen albumas, išleitas 2014 m. gegužės 2 d. Tai – pirmasis atlikėjos albumas, išleistas po jos muzikinės karjeros pertraukos, kuri prasidėjo 2009 m. Albumas susilaukė teigiamų kritikų įvertinimų  ir debiutavo pirmojoje Jungtinės Karalystės albumų reitingo vietoje, tapdamas antru iš eilės atlikėjos albumu, pasiekusiu pirmąją vietą. Albumo pavadinimas yra Kanye West albumo „Yeezus“ parodija.

## Dainų sąrašas

## Išnašos
Dvijuostė nendriadusė

**Dvijuostė nendriadusė** (*Graphoderus bilineatus*) – dusių (*Dytiscidae*) šeimos vabalas, gyvenantis nuo Ispanijos iki Pietų Skandinavijos, Vakarų Sibire. Europos Sąjungoje saugoma rūšis įrašyta į Berno konvencijos II, Buveinių direktyvos II ir IV priedus.

## Biologija

Mėgsta nedidelius ir negilius, apšviestus vandens telkinius su apaugusiomis vandens augalija pakrantėmis. Vabalai ir jų lervos yra plėšrūs, aktyviausi balandžio–birželio mėnesiais. Kiaušinius padeda ant virš vandens išsikišusių augalų stiebų.

## Populiacija Lietuvoje

Rūšis 2003 m. įrašyta į Lietuvos raudonąją knygą. Pavienės radavietės žinomos Vakarų, Vidurio ir Rytų Lietuvoje: Lūksto ežere (Telšių raj.), Dumbliuko, Liūnelio ir Krakinuko ežeruose (Molėtų raj.), Ilgio, Liedžio ir Vainiškių ežeruose (Švenčionių raj.), Akies ir Širmuko ežeruose (Trakų raj.), Dukstynos miške, Šventosios upės senvagėje (Ukmergės raj.).

Iki 1990 m. ji užregistruota tik keletą kartų, aptinkami dažniau pavieniai suaugę individai. Dėl tyrimų stokos tikėtina, kad rūšis gali būti paplitusi plačiau.

## Šaltiniai
Collabro

**Collabro** – britų grupė, 2014 m. laimėjusi „Britain’s Got Talent“ talentų konkursą. Grupės atliekama muzika suderinta su vaidinimu, todėl grupė laikoma muzikinio teatro atstovais. 2014 m. rugpjūtį išleistas grupės debiutinis albumas „Stars“, kuris debiutavo pirmojoje Jungtinės Karalystės albumų reitingo vietoje.

2022 m. rugpjūtį grupė paskelbė apie išsiskyrimą, iš viso išleidusi septynis albumus.

## Diskografija
* *[[Stars (Collabro albumas)|Stars]]* (2014)
* *Act Two* (2015)
* *Home* (2017)
* *Road to the Royal Albert Hall* (2018)
* *Love Like This* (2019)
* *Christmas Is Here* (2020)
* *Be Still My Soul* (2022)

## Išnašos
Royal Blood (albumas)

**Royal Blood** – debiutinis to paties pavadinimo grupės studijinis albumas, išleistas 2014 m. rugpjūčio 22 d. Albumas buvo puikiai įvertintas kritikų, taip pat net nuominuotas „Mercury Prize“ apdovanojimui, kuris teikiamas už geriausią metų albumą. Taip pat jis buvo puikiai perkamas ir debiutavo pirmoje vietoje Jungtinės Karalystės albumų reitinge. Albumas tapo geriausiai parduodamu britišku roko albumu per trejus metus.

## Dainų sąrašas

## Išnašos
Stepinė kamanė

**Stepinė kamanė** (*Bombus pomorum*) – bičių (*Apidae*) šeimos vabzdžių kamanių genties rūšis, paplitusi Europoje iki Pietų Uralo, Vakarų Rusijoje, Turkijoje.

## Biologija

Kamanės motinėlė 20–22 mm, darbininkė apie 14 mm, patinėlis 15 mm dydžio. Krūtinėlė padengta juodais ar juodai rusvais plaukeliais, neretai, ypač pas patinėlius, su geltonų, pilkų ar rausvų plaukelių priemaiša priekyje. 3–6 nugarėlės segmentai padengti oranžiniais (patinėlių) arba raudonais (patelių) plaukeliais.

Gyvena sausokose natūraliose ar smarkiai sulaukėjusiose kultūrinėse pievose, ypač esančiose kalvų šlaituose. Lanko įvairių augalų žiedus, bet dažniau nutupia ant ežeininių augalų: vaistinių godų, paprastųjų ežeinių bei raudonųjų dobilų. Intensyvios žemdirbystės vietose kamanėms gali pritrūkti maisto, dėl to šeimos nusilpsta, užaugina mažai palikuonių. Šeimas sudaro iki 50–70 individų. Įsirengia požeminius lizdus. Žiemoja tik apvaisintos patelės. Peržiemojusios jos pasirodo gana vėlai – gegužės antroje pusėje. Patinėliai užauga liepos pabaigoje ir kartu su darbininkėmis aptinkami iki rudens.

## Populiacija Lietuvoje

Rūšis Lietuvoje saugoma nuo 1976 m. 1935–1939 m. ją aptiko ir surinko individų pavyzdžius gamtininkas Valerijonas Straševičius (1885–1968). Stepinės kamanės surastos prie Augustavo ir Naujadvario (Panevėžio raj.). Panevėžio kraštotyros muziejuje eksponuojama paties gamtininko 20 kamanių kolekcija. 1980 m. stepinė kamanė rasta prie Obelijos ežero (Alytaus raj.), 1986 m. – prie Seirijų (Lazdijų raj.), 1999–2000 m. keliose vietose tarp Kalvarijos ir pasienio su Lenkija. Spėjama, kad šiuo metu dar gyvena į vakarus nuo Kalvarijos iki Vištyčio ežero.

1999 m. Lietuvos paštas išleido pašto ženklą, skirtą stepinei kamanei.

## Šaltiniai

## Nuorodos

* Kamanių rūšinė sudėtis Lietuvoje
Didžiaakė kamanė

**Didžiaakė kamanė** (*Bombus confusus*) – bičių (*Apidae*) šeimos vabzdžių kamanių genties rūšis, paplitusi Europoje, nuo pietų iki Latvijos, Pietų Rusijos.

Saugoma rūšis Lietuvos raudonojoje knygoje. 

## Biologija

Patinai nuo kitų kamanių skiriasi neįprastai didelėmis akimis, o judrumu labiau primena vikrias muses nei bites. Peržiemojusios patelės pasirodo gegužės pradžioje. Gyvena sausokose natūraliose ar smarkiai sulaukėjusiose kultūrinėse pievose, ypač kalvų, upių slėnių,  ar paežerių šlaituose. Lanko įvairių augalų žiedus, bet dažniausiai vaistinių godų, raudonųjų dobilų.

## Populiacija Lietuvoje

Didžiaakė kamanė Lietuvoje saugoma nuo 1976 m. Rasta Alytaus, Kaišiadorių, Lazdijų, Marijampolės, Molėtų, Panevėžio, Prienų, Varėnos ir Vilniaus rajonuose. Iš viso pagauta 50 individų. Dažniausiai aptiktos pavienės kamanės. Pirmenybę teikia agrokraštovaizdžiui su vyraujančiais sunkiais dirvožemiais. Stebimas rūšies pagausėjimas, bet neaišku, ar tai lemia natūrali populiacinė dinamika, ar žemės naudojimo permainos.

## Šaltiniai

## Nuorodos

* Kamanių rūšinė sudėtis Lietuvoje
Stirta (upė)

**Stirta** – upė pietų Lietuvoje, Lazdijų rajone; Seiros dešinysis intakas (Baltosios Ančios baseinas). Prasideda 4 km į šiaurės rytus nuo Veisiejų, ties Radvilonimis. Teka į pietus, prateka ežerų virtinę: Snaigyną, Trikojį, Vilkaitį, Vilkinį, Stirtas. Tik žemiau Stirtų ežero vadinama Stirta, o tarp Snaigyno ir Vilkinio – ***Snaigynu***, tarp Vilkinio ir Stirtų – ***Vilke***. Įteka į Seirą 0,1 km nuo jos žiočių, į Baltosios Ančios HE tvenkinio patvanką.

Vidutinis nuolydis – 167 cm/km. Stirtos aukštupio baseinas yra Veisiejų regioniniame parke. Prie Snaigyno yra Snaigyno ir Bertašiūnų kaimai, prie Vilkės – Kuolonys ir Viktarinas, prie Stirtos – Paliepis.

Upėvardis *Stirta* kilęs nuo bendrinio žodžio *stirta*, reiškiančio arba šieno, malkų kaugį arba nedidelę žuvelę.

## Šaltiniai
Donbaso karas

**Donbaso karas**, arba **karas Donbase**, – karinis konfliktas Donbaso regione Ukrainoje.

Karas prasidėjo 2014 m. kovo mėn., kai po Krymo okupacijos separatistinis ir antivyriausybinis judėjimas persimetė į Ukrainos rytus. Donbasą sudarančiose srityse įkurtos apsišaukėliškos Donecko ir Luhansko Liaudies Respublikos (Novorosijos Federacija). 2014 m. balandžio mėn. prasidėjo karas Donbase tarp Ukrainos ginkluotųjų pajėgų ir prorusiškųjų teroristų.

Tarp separatistų gretų buvo nemažai Rusijos piliečių, manoma, kad tie patys Rusijos piliečiai apmokydavo prorusiškus teroristus.

Liepos 22 ir 25 dienomis Rusijos artilerija bei kariuomenė, pačios Rusijos vadinami „humanitariniais konvojais“, buvo pastebėti kertantys Ukrainos sieną negaunant Ukrainos vyriausybės sutikimo.

## Išnašos
Werner Wolff

**Verner Volf** (1922 m. lapkričio 28 d. Klaipėdoje – 1945 m. kovo 19 d. prie Balatono ežero, Vengrija) – karininkas, Oberšturmfiureris, apdovanotas Geležiniu Riterio kryžiumi.

## Biografija

Gimė 1922 m. lapkričio 28 d. Klaipėdoje. 1943 m. rugpjūčio 7 d. apdovanotas Geležiniu Riteriu kryžiumi už nuopelnus ir drąsą Kursko mūšyje. 1943 m. lapkritį buvo pašautas į koją ir gydytojai norėjo ją amputuoti, tačiau V. Volfas grasindamas ginklu neleido to padaryti ir po kiek laiko pasveiko be kojos amputacijos. 1944 m. mūšyje Normandijoje prie Tilly miestelio pasižymėjo itin didele drąsa ir už tai buvo apdovanotas Vermachto Armijos garbės sagtimi. Žuvo mūšyje prie Balatono ežero 1945 m. kovo 19 dieną. 


Vaizdas:Bundesarchiv Bild 101III-Bueschel-165-34, Werner Wolff.jpg|1943 m. rugsėjį


## Literatūra

* Fellgiebel, Walther-Peer (2000). Die Träger des Ritterkreuzes des Eisernen Kreuzes 1939–1945 – Die Inhaber der höchsten Auszeichnung des Zweiten Weltkrieges aller Wehrmachtteile [The Bearers of the Knight's Cross of the Iron Cross 1939–1945 – The Owners of the Highest Award of the Second World War of all Wehrmacht Branches] (in German). Friedberg, Germany: Podzun-Pallas. ISBN 978-3-7909-0284-6.
* Scherzer, Veit (2007). Die Ritterkreuzträger 1939–1945 Die Inhaber des Ritterkreuzes des Eisernen Kreuzes 1939 von Heer, Luftwaffe, Kriegsmarine, Waffen-SS, Volkssturm sowie mit Deutschland verbündeter Streitkräfte nach den Unterlagen des Bundesarchives [The Knight's Cross Bearers 1939–1945 The Holders of the Knight's Cross of the Iron Cross 1939 by Army, Air Force, Navy, Waffen-SS, Volkssturm and Allied Forces with Germany According to the Documents of the Federal Archives] (in German). Jena, Germany: Scherzers Miltaer-Verlag. ISBN 978-3-938845-17-2.
Stirna (ežeras)

**Stirna** arba ***Stirnavas*** – ežeras rytų Lietuvoje, Molėtų rajone, 9 km į šiaurės rytus nuo Giedraičių, ties Bijutiškiu. Ežeras netaisyklingo pavidalo. Ilgis iš šiaurės į pietus 0,9 km, plotis iki 0,64 km. Altitudė 173,2 m. Krantai aukšti, apaugę medžiais. Apyežerėje plyti dirbami laukai, į rytus ir pietus stūkso nedideli miškeliai.

Pietryčiuose iš Stirnos į Suoselio ežerą teka Stirna (Dubingos baseinas).

Ežerą supa Bijutiškio, Kliukų ir Čimbarų kaimai. Veikia kaimo turizmo sodyba. Šiaurinėje pakrantėje įsikūrusi buvusio Bijutiškio dvaro sodyba.

Ežerėvardis kilo nuo gyvūno pavadinimo *[[stirna]]*.

## Šaltiniai
Standusis taškuotkežis

**Standusis taškuotkežis** (*Punctelia subrudecta*) – kežinių (*Parmeliaceae*) kerpių šeimos
rūšis, paplitusi įvairiuose žemynuose šiaurės ir pietų pusrutulyje, vidutinių platumų ir paatogrąžų juostose.

## Biologija

Auga dažniausiai ant lapuočių medžių, atvirose vietose.

Standžiojo taškuotkežio gniužulas lapiškas, primenantis rozetę, iki 5 cm skersmens. Paviršius pilkas, taškuotas, soredės (vegetatyvinio dauginimosi organas) miltiškos, kiek šviesesnės nei pats gniužulas. Apatinė pusė šviesiai ruda, gali būti balkšva. Apoteciai pasitaiko retai.

## Populiacija Lietuvoje

Nuo 2000 m. rūšis įrašyta į Raudonąją knygą. Lietuvoje iki 1937 m. buvo žinomos 2 radavietės dabartinėse Švenčionių rajono ir Vilniaus miesto teritorijose. Populiacijos atsikūrimo galimybės nėra žinomos. Šiltėjant klimatui gali plisti iš pietesnių kraštų. Arčiausiai ši kerpė randama Lenkijos šiaurinėje dalyje.

## Sinonimai

* *Parmelia ulophylla* (Ach.) F. Wilson
* *Parmelia subrudecta* Nyl.
* *Parmelia dubia* (Wulfen) Schaer.
* *Parmelia caperata var. ulophylla* Ach.
* *Parmelia borreri var. ulophylla* (Ach.) Nyl.
* *Parmelia bijlii* Vain.

## Literatūra

* Volkmar Wirth: *Flechtenflora*. E. Ulmer, Stuttgart 1980, S. 375ff., ISBN 3-8001-2452-1
* Volkmar Wirth, Ruprecht Düll: *Farbatlas Flechten und Moose*. E. Ulmer, Stuttgart 2000, S. 72, ISBN 3-8001-3517-5

## Šaltiniai
Krikštaponis

* Donatas Krikštaponis – Lietuvos ir Anykščių rajono savivaldybės politinis veikėjas;
* Juozas Krikštaponis – Lietuvos karininkas, Vyčio apygardos partizanų vadas.
Stirta

**Stirta** gali reikšti:

* Stirta – didelė sukrautų šiaudų, javų ar šieno krūva;
* Stirta – senovinis tūrio matavimo vienetas;
* Stirta – upė Lazdijų rajone.
Monika Linkytė

**Monika Linkytė** (g. 1992 m. birželio 3 d. Šilutėje) – Lietuvos dainininkė.

Du kartus atstovavo Lietuvai „Eurovizijos“ dainų konkurse. 2015 m. „Eurovizijoje“ kartu su Vaidu Baumila pelnė 18-ąją vietą, o 2023 m. „Eurovizijoje“ pelnė 11-ąją vietą.

## Biografija
Baigė Gargždų Vaivorykštės gimnaziją.

Mokėsi VU Medicinos fakultete (visuomenės sveikatos bakalauro programa), baigė tris semestrus. 2014–2016 m. VU Teisės fakultete studijavo teisę. 2016–2019 m. BIMM institute (Londonas) studijavo muzikos kūrybos studijas.

## Karjera
Vaikystėje norėjo būti šokėja, bet pianino pamokose susidūrusi su muzika panoro siekti dainininkės karjeros. 2006–2008 m. dalyvavo įvairiuose konkursuose, pvz. 2007 m. dalyvavo atrankoje į 2007 m. vaikų „Eurovizijos“ dainų konkursą.

2010–2015 m. dalyvavo nacionalinėse „Eurovizijos“ atrankose. 2015 m. su Vaidu Baumila laimėjusi LRT atranką, gavo teisę atstovauti šaliai 2015 m. „Eurovizijos“ dainų konkurse Vienoje. Ten duetas su daina „This Time“ (liet. *Šįkart*) pateko į finalą, kuriame užėmė 18-ą vietą.

2011 m. dalyvavo „Lietuvos talentuose“. 2014 m. atstovavo Lietuvai konkurse „New Wave“ (Jūrmala) su daina „Tonight“, jame pelnė 4 vietą. 2014 m. varžėsi „Lietuvos balso“ antrajame sezone, užėmė antrąją vietą.

2015 m. rugsėjį išleido debiutinį albumą „Walk With Me“, kuris išreklamuotas pastarosios eurovizinės dainos ir bene populiariausio atlikėjos singlo „Po dangum“. Singlas ir albumas tapo platininiais. 2015 m. M.A.M.A. apdovanojimuose įteikti metų albumo (už „Walk with Me
“), metų dainos (už „Po dangum“) ir metų atlikėjos apdovanojimai. 2016 m. M.A.M.A. apdovanojimuose ji dar kartą buvo nominuota metų atlikėjos apdovanojimui.

2023 m. laimėjo LRT nacionalinę atranką „Pabandom iš naujo! 2023“ (daina „Stay“). Atstovavo Lietuvai 2023-iųjų Eurovizijoje, kurioje pelnė 11-ąją vietą.

## Diskografija

## Eurovizijos dainų konkursas

## Apdovanojimai

 

## Išnašos
Lėno miško mūšis

**Lėno miško mūšis**, arba **Lėno kautynės, Užulėnio miško kautynės** – kautynės, įvykusios 1945 m. sausio 12 d. Lėno miške (Užulėnio–Gružų miškų masyve) tarp Lietuvos partizanų ir NKVD pajėgų. Kautynės įvyko NKVD apsupus Vyčio apygardos partizanų stovyklą. Mūšyje žuvo apygardos vadas Juozas Krikštaponis.

## Eiga

Apie 60 partizanų telkėsi prie apygardos štabo, įsikūrusio Lėno miško dalyje, vadinamoje Kelmonu.

Mūšio išvakarėse J. Krištaponis sirgo plaučių uždegimu ir gydėsi Lėne, Jasiukonio slėptuvėje. Naktį iš sausio 11 d. į 12 d. į slėptuvę atėjo trys partizanai. Pasikalbėję vyrai patraukė į miške įkurtą partizanų būrio stovyklą. Stovykla apie 3-4 valandą nakties kariuomenės buvo apsupta keliais žiedais, intensyvus mūšis vyko apie 15 minučių, pavieniai šūviai girdėjosi iki vidurdienio. Partizanai turėjo 10-15 kulkosvaidžių, granatų, aplink bunkerį buvo įrengti apkasai. J. Krištaponis žuvo šalia įėjimo į bunkerį. Jo kūną bei sunkiai sužeistą brolį kareiviai išvežė, kitų partizanų kūnus sudegino. 

Kovotojų palaikus kaimo jaunimas naktį palaidojo Lėno kapinėse. Po mūšio sudeginti J. Krištaponio tėvų namai, iškirstas sodas.

## Įamžinimas

1990 m. Lėno kapinėse žuvusių partizanų atminimui pastatytas tautodailininko Mykolo Dirsės (1929-2008) suprojektuotas antkapinis paminklas, 1991 m. kautynių vietoje – jo išdrožtas medinis kryžius.

## Šaltiniai
Agostino Chigi

**Agostinas Kjidžis** (, 1466−1520) − italų bankininkas ir prekybininkas, vienas reikšmingiausių italų renesanso mecenatų.

## Biografija

Sienos Kjidžių giminė vertėsi bankininkyste nuo XIII a. Agostinas Kjidžis gimė 1466 m. lapkričio 9 d. (?) Sienoje. Jo praturtėjimą lėmė laivininkystė ir prekyba nekilnojamuoju turtu.  Kjidžių šeimos bankas išaugo iki vieno didžiausių Europos finansuotojų, kuris turėjo biurus nuo Londono iki Kairo. Agostinas Kjidžis daugiausiai gyveno Romoje, buvo pagrindiniu popiežių Aleksandro VI, Julijaus II ir Leono X finansuotoju. Kilęs iš Sienos Agostinas Kjidžis rėmė Sienos menininkus Baldasarę Perucį ir Sodomą. Romoje jo svarbiausiais užsakymais buvo Kjidži vila (vėliau Villa Farnesina) ir Kjidži koplyčia Santa Maria del Popolo bažnyčioje. Vilą suprojektavo B. Perucis ir jos statybos prasidėjo 1506 m. Ją dekoravo pats B. Perucis, Rafaelis, Sebastianas del Pjombas ir Rafaelio dirbtuvių pagalbininkai. Prabangią Kjidži koplyčią suprojektavo Rafaelis, kuris suplanavo ir jos dekorą. Koplyčios įrengimas prasidėjo 1512 m. Ji nebuvo baigta iki Agostino Kjidžio mirties 1520 m. ir jos dekoravimą XVII a. viduryje užbaigė Berninis.

Agostinas Kjidžis buvo pagarsėjęs iššaukiančiu elgesiu. Pasak istorijos, jis buvo surengęs puotą savo vilos lodžijoje ir serviravo svečius su sidabro ir aukso padėklais, kurie po to buvo išmesti į upę. Priblokštiems svečiams palikus puotą padėklus tarnai surinko nuo iš anksto upėje suleistų tinklų. Agostinas Kjidžis rėmė poetą Pietro Aretino. Agostinas Kjidžis mirė 1520 m. balandžio 11 d. Palaidotas giminės vardo koplyčioje Santa Maria del Popolo bažnyčioje Romoje. Jo palikuonis tapo popiežiumi Aleksandru VII 1655 metais.

## Šaltiniai

* Oxford Reference 
* Lilian H. Zirpolo. Historical Dictionary of Renaissance Art. The Scarecrow Press, Inc. – 2008, p. 95
* [treccani.it](http://www.treccani.it/enciclopedia/agostino-chigi_(Dizionario-Biografico)/)
* Encyclopaedia Britannica
Trižiedis lipikas

**Trižiedis lipikas** (*Galium triflorum*) – raudinių šeimos augalas, paplitęs šiaurinėje ir vidurinėje Europos dalyse: Skandinavijoje (šiaurės Norvegijoje, Švedijoje), Suomijoje, Rusijos europinės dalies šiauriniuose ir viduriniuose rajonuose, Šveicarijoje. Trižiedis lipikas aptinkamas ir Rytų Sibire, Rytų Azijoje, Tolimuosiuose Rytuose, Grenlandijoje ir Šiaurės Amerikoje. Lietuvoje šis augalas yra labai retas, aptinkamas rytinėje ir pietrytinėje šalies dalyse, dvi augavietės rastos Kurtuvėnų regioniniame parke.

Stiebas silpnas, kylantis, iki 30 cm ilgio. Lapo viršūnė su spygliu, apatinėje stiebo dalyje menturiai iš 4, viršutinėje iš 6 lapų. Žiedynas – reta skėtiška šluotelė iš trižiedžių kekių. Vainikėlis keturskiltis. Vaisiai apaugę kabliškais šereliais.

## Šaltiniai
Pūslėtoji aldrūnė

**Pūslėtoji aldrūnė** (*Aldrovanda vesiculosa*) – augalas, priklausantis saulašarinių šeimai. Paplitusi Europoje, Azijoje, Afrikoje ir Australijoje. Europoje galima rasti daugiausia pietinėje, centrinėje ir rytų Europos dalyse. Šiandien ši rūšis Europoje yra išlikusi kiek daugiau nei 50 vietų. Lietuvoje pūslėtoji aldrūnė aptikta tik rytinėje šalies dalyje – keturiuose Ignalinos rajono ežeruose: Alksno, Apvardų, Dysnų ir Rūžo.

## Biologija

Pūslėtoji aldrūnė neturi šaknų, todėl laisvai plūduriuoja vandenyje. Stiebai ir lapai siūliški, mažai šakoti. Lapų išsidėstymas menturiškas. Ant lapų susidaro medžiojimo organai, kurie savo sandara yra beveik identiški jautriojo musėkauto gaudyklėms. Žydi baltais žiedais. Kai kuriose šiaurinėse arealo dalyse augančios aldrūnės nebesidaugina sėklomis, nežydi, o dauginasi tik vegetatyviškai, stiebo dalimis.

Pūslėtoji aldrūnė medžioja zooplanktoną, uodų lervas bei kitus mikroskopinius vandens gyvius, kurie patekę tarp gaudyklės dalių ir sudirginę jos viduje esančius jautrius plaukelius, sukelia gaudyklės užsidarymą.

**Stiebas**

Vienas stiebas arba šakota.

**Lapai**

Lapai menturiški, po 5–9, ilgis 10-15 mm. Lapas padalintas į dvi dalis bei turi prisilietimui jautrius šerelius.

**Žiedai**

Maži, balti, ant ilgų kotelių.

## Galerija

File:Aldrovanda vesiculosa specimen3.jpg
File:Aldrovanda vesiculosa.jpg
File:AldrovandaVesiculosa2.jpg



## Šaltiniai
Pataisinė drepanė

**Pataisinė drepanė** (*Drepanocladus lycopodioides*) – bukasnapinių (*Amblystegiaceae*) šeimos samanų rūšis. Paplitusi šiaurės pusrutulio vėsaus klimato juostoje, auga nevientisame areale. Įrašyta į Europos samanų Raudonąją knygą.

## Biologija

Pataisinė drepanė – pleurokarpinė žalioji samana. Stiebas iki 30 cm ilgio, gali būti gulsčias, pakilęs, šliaužiantis, nešakotas ar iš dalies netaisyklingai šakotas. Pjautuvo formos dantyti lapeliai siekia 1,5–3 mm. Dvinamė samana, nuo žalios iki gelsvai rudos spalvos, auganti vejomis ar pavieniui, įsiterpusi tarp kitų samanų, mėgstanti kalkingas žemapelkes.  

Sporofitai išauga retai. Sporas subrandina pavasarį, vasaros pradžioje.

## Sinonimai

* *Amblystegium lycopodioides* (Brid.) De Not.
* *Drepanocladus aduncus subsp. lycopodioides* (Brid.) Grout 	
* *Drepanocladus lycopodioides* (Brid.) Warnst. 
* *Drepanocladus wilsonii var. platyphyllus* G. Roth 	
* *Harpidium lycopodioides* (Brid.) C.E.O. Jensen 
* *Hypnum aduncum subsp. lycopodioides* (Brid.) Renauld 	
* *Hypnum aduncum var. lycopodioides* (Brid.) Duby 	
* *Hypnum lycopodioides var. permagnum* Limpr. 	
* *Scorpidium lycopodioides* (Brid.) H.K.G. Paul

## Populiacija Lietuvoje

Lietuvoje pataisinė drepanė nuo 1989 m. įrašyta į Lietuvos raudonąją knygą. Pirmą kartą aptikta: 1937 m. Akmenės raj., 1940 m. Kupiškio raj., 1953 m. Vilniaus raj.,  1954 m. Alytaus, Trakų, Švenčionių raj., 1956 m. Kauno raj.

Pastaraisiais metais drepanė pastebėta tik 2 radavietėse. Gausesnė populiacija yra Panevėžio raj., kur vyrauja visos pelkės *Caricetum lasiocarpae* bendrijų samanų dangoje. Negausiai jų auga Žuvinto apyežerėje, Kelmės ir Anykščių raj. Kauno raj. buvusi radavietė 1959 m. buvo užlieta Kauno marių. Vėlesnių tyrimų metu nebeaptikta drepanių Kamanų pelkėje. Kitų populiacijų būklė nežinoma. Radavietėse pH sudarė apie 6,2. Rūšiai grėsmę kelia vandens lygio reguliavimas.

## Literatūra

* H. Gams, W. Frey, J.-P. Frahm & E. Fischer: *Kleine Kryptogamenflora, Bd.4, Die Moospflanzen und Farnpflanzen Europas*. Spektrum Akademischer Verlag, ISBN 3827408482
* Nebel & Philippi: *Die Moose Baden-Württembergs Band 2*. Ulmer Verlag, 1. Auflage, 2001, ISBN 3-8001-3530-2

## Šaltiniai
Net ir angelai būna nuožmūs

**Net ir angelai būna nuožmūs** () – 1974 m. Italijoje sukurta veiksmo komedija, filmo „Net ir angelai valgo pupas“ tęsinys. Greta pagrindinio herojaus Sonio (akt. Giuliano Gemma) juostoje nusifilmavo žymus Švedijos lengvaatletis Ricky Bruch, 1972 m. vasaros olimpinėse žaidynėse iškovojęs bronzos medalį disko metimo rungtyje.

## Pagrindiniai aktoriai
: *Aktorius – vaidmuo*
* Giuliano Gemma – Sonis Abernatis
* Ricky Bruch – tėvas O‘Flanaganas
* Laura Becherelli – Virginija
* Paolo Zili – kunigaikštis
* Edoardo Faieta – Malounis
* Riccardo Pizzuti – Malounio parankinis

## Turinys

Plevėsa Sonis, neturintis kišenėje nei skatiko, svajoja tapti visų gerbiamu gangsteriu. Stotyje pavogęs lagaminą, jame aptinka padirbtus dokumentus, paruoštus žinomo bandito Tigro ir jo parankinių pabėgimui, Sonis viską interpretuoja taip, kad pabėgimą organizavo būtent jis. Kaip apdovanojimą jis gauna galimybę viename miesto kvartalų „rinkti“ mokesčius iš vietos verslininkų. Patenkintas Sonis imasi darbo, tačiau netrukus supranta, kad čia jau darbuojais paslaptingasis „Rokis“ ir žmonės linkę mokėti jam, o ne Soniui. Be to, tame pačiame rajone esančioje bažnyčioje dirba labai neįprastas, mėgstantis lankytis bokso klube, kunigas tėvas O’Flanaganas…
Beitauno nusikaltėliai

**Beitauno nusikaltėliai** () – 2012 m. JAV sukurtas komiškas veiksmo filmas.

## Pagrindiniai aktoriai
: *Aktorius – vaidmuo*
* Billy Bob Thornton – Karlosas
* Eva Longoria – Celestė
* Clayne Crawford – Brikas Odis
* Travis Fimmel – Makvynas Odis
* Daniel Cudmore – Linkolnas Odis
* Thomas Brodie-Sangster – Robas
* Zoë Bell – Rouzė
* Andre Braugher – Milardas
* Michael Rapaport – Lakis 

## Turinys

Alabamos valstijoje trys broliai Odžiai padeda šerifui Milardui vykdyti teisingumą ten, kur įstatymas bejėgis. Po nepavykusios užduoties (broliai supainiojo namus), įvykusių skerdynių atvyksta tirti agentas Lakis ir šerifas, bijodamas būti demaskuotas, nusprendžia daugiau Odžiams nebepadėti. Kaip tik tada į juos kreipiasi moteris vardu Celestė, prašydama pagrobti iš krikštatėvio, narkotikų prekeivio Karloso, berniuką ir pažada jiems 25 tūkstančius dolerių.

Broliai sėkmingai atlieka pirmąją užduoties dalį, tačiau netrukus pradeda aiškėti padėtį sunkinančios aplinkybės: berniukas Robas pasirodo esąs neįgalus, o po savaitės, sulaukęs 18 gimtadienio, jis paveldės didelę pinigų sumą, kurios siekia ir Celestė, ir Karlosas. Pastarasis nenusiteikęs prarasti grobio ir iš paskos broliams siunčia moterų – smogikių būrį, vadovaujamą seksualiosios Rouzės...
Jau mirę (filmas)

**Jau mirę** () – 1998 m. Prancūzijoje sukurta drama.

## Pagrindiniai aktoriai
: *Aktorius – vaidmuo*
*Romain Duris – Romenas
*Benoit Magimel – Davidas
* Zoe Felix – Laura
* Clement Sibony – Andrėja
* Isaac Sharry – Alanas
* Saskia Mulder – Petra  

## Turinys

Jauna ir trokštanti išgarsėti Laura susipažįsta su vaikinu vardu Andrėja. Šis neseniai paplūdimyje susitikęs du vaikinus (Romenas ir Davidas), kuriančius erotines nuotraukas, pasisiūlo tarpininkauti tarp jų ir Lauros. Merginai toks populiarumo kelias tinka, o vaikinai užčiuopia „aukso gyslą“. Ketveriukei pradeda sektis ir jie vis labiau įsitvirtina erotikos pasaulyje, jų gyvenimą užvaldo pasilinksminimai ir narkotikai. Netrukus pornografinių filmų kūrėjai, kurie naudojasi Romeno ir Davido paslaugomis, pareiškia norintys sukurti filmą su Laura. Kol mergina dvejoja ir negali apsispręsti, jie supranta, kad erotikos industrijos pasaulis žiaurus ir negailestingas, o į jį patekus ištrūkti beveik neįmanoma...
Metų pilietis (filmas)

**Metų pilietis** () – 2014 m. Norvegijoje ir Švedijoje sukurta veiksmo drama su „juodosios komedijos“ elementais, nominuota Auksiniam lokiui Berlyno kino festivalyje.

## Pagrindiniai aktoriai
: *Aktorius – vaidmuo*
* Stellan Skarsgård – Nilsas
* Kristofer Hivju – Straikas
* Birgitte Hjort Sorensen – Maritė
* Bruno Ganz – Tėtušis
* Tobias Santelmann – Finas
* Pål Sverre Hagen – Grafas 

## Turinys

Nilsas Dikmanas, išrinktas Metų piliečiu, dirba atokioje Norvegijos provincijoje, kur sniego valytuvu valo sunkiai pravažiuojamus kelius. Jo šeimos ramų ir pastovų gyvenimą sukrečia netektis – randamas negyvas jo suaugęs sūnus. Oficiali versija – narkotikų perdozavimas – neįtikina tėvo, kuris nusprendžia išsiaiškinti tiesą. Sužinojęs, kad sūnus turėjo reikalų su vietiniu narkotikų prekeiviu Grafu, Nilsas be skrupulų imasi susidorojimo su kiekvienu, galinčiu turėti su šiuo ryšių. Pastarasis, manydamas, kad tai konkurentų iš Serbijos, vadovaujamų Tėtušio, darbas, pradeda gaujų tarpusavio karą...
Knygų vagilė (filmas)

**Knygų vagilė** () – 2013 m. sukurta ir Oskarui nominuota drama.

## Pagrindiniai aktoriai
: *Aktorius – vaidmuo*
* Sophie Nelisse – Lizelė Meminger
* Heike Makatsch – Lizelės motina
* Julian Lehmann – Lizelės brolis
* Geoffrey Rush – Hansas Hubermanas
* Emily Watson – Roza Huberman
* Nico Liersch – Rudis Štaineris

## Turinys

Nacistinė Vokietija, 1938-ieji metai. Mažos mergaitės Lizelės brolis miršta, motina atsiduria koncentracijos stovykloje, o ją globoti imasi Roza ir Hansas Hubermanai, siekdami už ją gauti didesnę pašalpą. Savo vienatvę ir artimųjų ilgesį Lizelė malšina vogdama ir skaitydama knygas, o jos vieninteliais draugais tampa kaimynų berniukas Rudis ir Hubermanų rūsyje besislapstantis jaunas žydas. Nors gyvenimas atrodo sąlyginai ramus, tačiau kažkur netoliese vykstantis karas ir nuolatinė baimė paliečia visus.

## Pagrindiniai apdovanojimai
* Oskaras (nominacija) – geriausia muzika (John Williams)
* Auksinis gaublys (nominacija) – geriausia muzika
* BAFTA (nominacija) – geriausia muzika
* Saturno apdovanojimas (nominacija) – geriausias nuotykių filmas
* Saturno apdovanojimas (nominacija) – geriausia antrojo plano aktorė (Emily Watson)
* Saturno apdovanojimas (nominacija) – geriausia jaunoji aktorė (Sophie Nelisse)
* Saturno apdovanojimas (nominacija) – geriausia muzika
* Satelito apdovanojimas  – proveržio vaidmuo (S. Nelisse)
* Satelito apdovanojimas (nominacija) – geriausia antrojo plano aktorė (Emily Watson)
* Satelito apdovanojimas (nominacija) – geriausia muzika
* Grammy – geriausia instrumentinė kompozicija
Karoklinė skliautenė

**Karoklinė skliautenė** (*Antitrichia curtipendula*) – balnadantinių (*Leucodontaceae*) šeimos samanų rūšis, sutinkama Europoje, Šiaurės ir Centrinėje Afrikoje, Šiaurės Amerikoje. Dažniausia okeaninio klimato regionuose.

## Biologija

Karoklinė skliautenė – pleurokarpinė uodegiškoji žalioji samana. Stiebas 10–20 cm ilgio, tankiai apaugęs prigludusiais lapeliais, plunksniškai šakotas. Dvinamė samana, sporogonus išauginanti retai. Sporas subrandina pavasarį. Specialių vegetatyvinio dauginimosi organų nesudaro. 

Tankiai apauga medžių kamienus, pasitaiko ant drėgnų uolų. Labai jautri oro taršai.

## Populiacija Lietuvoje

Lietuvoje karoklinė skliautenė nuo 2000 m. įrašyta į Lietuvos raudonąją knygą. Rūšis pirmą kartą rasta prie Kauno 1926 m., vėliau Plungės (2002), Šiaulių (2003), Tauragės (2006) ir Kretingos (2006) rajonuose. Aptinkamos dažniausiai ant pavienių brandžių kamienų, iki 3–4 m aukščio.


Antitrichia.curtipendula.2.jpg
Antitrichia.curtipendula.jpg
Antitrichia curtipendula (a, 143506-474108) 8920.JPG


## Literatūra

* Jan-Peter Frahm, Wolfgang Frey, J. Döring: *Moosflora*. 4. Auflage, UTB Verlag, ISBN 3-8252-1250-5
* Nebel, Philippi: *Die Moose Baden-Württembergs Band 2*. 1. Auflage, Ulmer Verlag, 2005, ISBN 3-8001-3530-2
* Ruprecht Düll, Barbara Düll-Wunder: *Moose einfach und sicher bestimmen*. Quelle & Meyer Verlag Wiebelsheim, ISBN 978-3-494-01427-2

## Šaltiniai
Smailiašakis tensmenis

**Smailiašakis tensmenis** ) – tensmeninių (*Pterigynandraceae*) šeimos samanų rūšis. Paplitusi šiaurės pusrutulyje: Europoje nuo Arktikos iki Kanarų salų, Šiaurės Afrikoje, Turkijoje, Kaukaze, Centrinėje Azijoje, Himalajuose, Tibete, Taivane, Centrinėje Amerikoje. Dažniausias kalnų vietovėse, o žemumose aptinkamas retai.

## Biologija

Smailiašakis tensmenis – pleurokarpinė žalioji samana. Stiebas gali būti gulsčias, pakilęs, šliaužiantis, nusėtas daugybe auglių. Antriniai stiebai siūliški. Dvinamė samana, sporifikuoja labai retai. Sporas subrandina vasarą. Sporinė cilindriška, stati. Kartais aptinkami specialūs vegetatyvinio dauginimosi organai – rausvai rudi, pailgi, ant stiebo išsidėstę gemaliniai kūneliai.

Auga kalnuose ant kalkingų uolų arba lapuočių medžių kamienų.

## Populiacija Lietuvoje

Lietuvoje smailiašakis tensmenis nuo 2000 m. įrašytas į Lietuvos raudonąją knygą. Rūšis rasta Lietuvos pietinėje dalyje, Trakų (1992) ir Vilkaviškio(1998, 2001) rajonuose. Aptiktas ant pavienių plačialapių medžių kamienų vidutinio drėgnumo miškuose. Prisitaiko tiek ūksmingose, tiek apšviestose vietose. Samana gana jautri oro taršai.


Pterigynandrum filiforme (e, 144449-474658) 3624.JPG
Pterigynandrum filiforme (c, 144642-474756) 6598.jpg
Pterigynandrum filiforme (e, 144449-474658) 3629.JPG
Pterigynandrum filiforme (e, 144449-474658) 3661.JPG


## Literatūra

* Jan-Peter Frahm, Wolfgang Frey, J. Döring: *Moosflora*. 4. Auflage. UTB Verlag, 2004, ISBN 3-8252-1250-5.
* Nebel, Philippi: *Die Moose Baden-Württembergs Band 2.* Eugen Ulmer, Stuttgart 2005, ISBN 3-8001-3530-2.

## Šaltiniai
Siauralapis gencijonas

**Siauralapis gencijonas** (*Gentiana pneumonanthe*) – gencijoninių (*Gentianaceae*) šeimos žolinių daugiamečių augalų rūšis. Lietuvoje siauralapis labai retas. Gencijonai mėgsta derlingą, laidžią, drėgnoką dirvą. Tai ilgaamžiai augalai ir vienoje vietoje gali augti daug metų, jeigu augavietė neužauga krūmais ir medžiais. Auga drėgnose miško aikštelėse, pievose, pelkių pakraščiuose.

Siauralapis gencijonas naudojamas medicinoje.

2009 m. spalio 10 d. Lietuvos paštas į apyvartą išleido dviejų pašto ženklų seriją „Lietuvos raudonoji knyga. Pievų flora ir fauna“, viename iš jų pavaizduotas siauralapis gencijonas.

Žiedai penkianariai, tamsiai mėlyni, 35–45 mm ilgio, po vieną ar po du stiebo viršūnėje arba viršūninių lapų pažastyse.

Lapai linijiški arba siaurai lancetiški, 2–8 mm pločio, vienagysliai.

## Galerija

File:Gentiana pneumonanthe - 1.jpg
File:Gentiana pneumonanthe 0001.jpg
File:Lungenenzian (Gentiana pneumonanthe) 02.jpg
File:Gentiana pneumonanthe 0002.jpg
File:Gentiana pneumonanthe 9249.jpg
File:Gentiana pneumonanthe 9250.jpg
File:Gentiana pneumonanthe 9251.jpg
Stamps of Lithuania, 2009-31.jpg


## Šaltiniai
Krokodilas Gena

**Krokodilas Gena** () – Rusijos kūrėjų animacinis veikėjas.

## Veikėjo charakteristika
* Gena buvo labai malonus, neturėjo priešų animacijos pasaulyje. Jo draugais buvo Kūlverstukas ir kt.
* Gena pasižymėjo tuo, kad nenuvertino savo draugų, buvo muzikalus ir paprastas.

## Filmografija
* 1979–1984 m. pradėtos transliuoti pirmosios „Krokodilas Gena“ serijos per Ostankino respublikinį televizijos kanalą, taip pat per „Baltarusijos TV“ ir „LRT“ .
* Nuo 2011 m. pradėta rodyti ir per „TV8“ rubriką „Senoji animacija“.

## Nuorodos
* Krokodilo Genos daina „Traukinys“ 
* Krokodilas Gena, Kūlverstukas
* Apie Geną ir Kūlverstuką
* Filmukai apie šiuos veikėjus
Karl-Heinz Ruffmann

**Karl-Heinz Ruffmann** (1922 m. kovo 7 d. Klaipėdoje – 1996 m. gruodžio 17 d. Rūpoldinge, Vokietija) – istorikas.

## Biografija

Gimė 1922 m. kovo 7 d. Klaipėdoje. Mokėsi Klaipėdos Luizės gimnazijoje, 1939-1941 m. studijavo filosofiją Jėnos universitete. 1944 m. būdamas karininku studijas tęsė Karaliaučiaus universitete. 1945 m. pabėgo į Kopenhagą. 1946-1950 m. tęsė studijas Getingeno universitete, tapo istorijos mokslų daktaru. Dirbo istorinių tyrimų asistentu Getingeno universitete. Nuo 1957 m. dirbo Rytų Europos istorinių tyrimų institute Kelne. Nuo 1962 m. dėstė Rytų Europos istoriją Erlangeno-Niurnbergo universitete. Mirė 1996 m. gruodžio 17 d. Rūpoldinge.

## Nuorodos

* Biografija (vok.)
Nuėmimas nuo kryžiaus (Rafaelis)

**Nuėmimas nuo kryžiaus** – 1507 m. datuotas italų renesanso dailininko Rafaelio paveikslas, esantis Borgezių galerijoje Romoje.

## Apie paveikslą
Altorinis paveikslas sukurtas 1507 m. *San Francesco al Prato* bažnyčiai Perudžoje. Kūrinys yra pasirašytas ir datuotas. Jį užsakė Atalanta Baljoni (), vienos iš valdančių Perudžos giminių atstovė savo sūnaus Grifoneto atminimui. Grifonetas buvo nužudytas 1500 m. liepos mėnesį savo brolio Džian Paolo pasiųstų vyrų centrinėje Perudžos aikštėje po to, kai pats nužudė keturis Baljoni giminės narius vestuvių metu (Džian Paolas sugebėjo išvengti nužudymo). Manoma, kad tai įvyko su motinos pritarimu. Gali būti, kad motiną pradėjo kamuoti sąžinės priekaištai ir ji panoro sūnaus atminimui skirti paveikslą. Žinoma, kad Rafaelis kelionių metu iš Florencijos į Urbiną pažadėjo šį paveikslą sukurti. Jis turėjo būti skirtas Baljoni koplyčiai toje pačioje bažnyčioje, kur jau anksčiau Rafaelis buvo nutapęs „Mergelės Marijos karūnavimo“ paveikslą „mirtinų“ Baljoni giminės priešų, *Oddi* giminės užsakymu.

Pirminis paveikslo eskizas rodo, kad Rafaelis pradėjo modeliuoti sceną pagal Perudžino „Kristaus apraudojimo“ paveikslą. Vėliau Rafaelis pakeitė kompoziciją ir iš apraudojimo, scena tapo nuėmimo nuo kryžiaus. Iš tikro paveiksle vaizduojamas Kristaus nešimas į kapo vietą jau nuėmus nuo kryžiaus. Paveikslas tikriausiai įkvėptas romėniško sarkofago reljefo, vaizdavusio Meleagro mirtį. Tai galėjo būti aliuzija į Meleagro motiną Altėja, kuri taip pat pasmerkė savo sūnų mirčiai už brolių nužudymą. Vienoje iš paveikslų figūrų galima pažinti Mikelandželo „Doni Tondo“ paveikslo madonos sukamąjį judesį.

Paveikslas išbuvo *San Francesco al Prato* bažnyčioje iki 1608 m., kai jis buvo išvežtas ir atiduotas (pagrobtas naktį) popiežiui Pauliui V, kuris savo ruožtu jį perleido pusbroliui Scipionei Borgezei, pradėjusiam kaupti nuosavą meno kolekciją. 1797 m. po Tolentino taikos paveikslas buvo perduotas Napoleono kolekcijoms Paryžiuje. Po Napoleono imperijos žlugimo 1816 m. paveikslas buvo grąžintas į Romą. Paveikslą altoriuje supo kiti Rafaelio tapybos fragmentai (dabar Vatikano muziejuose).

## Susiję paveikslai

Vaizdas:Pietro Perugino cat40.jpg | „Kristaus apraudojimas“, aut. Perudžinas
Vaizdas:Michelangelo, tondo doni 03.jpg| „Doni Tondo“, aut. Mikelandželas


## Išnašos

## Nuorodos
* wga.hu tinklalapyje
* totallyhistory.com
Stebuliškių tvenkinys

**Stebuliškių tvenkinys** – tvenkinys Marijampolės savivaldybėje, 1 km į vakarus nuo Liudvinavo. Susidaręs patvenkus Sūduonios upę (Šešupės intakas) 2,7 km nuo jos žiočių. Ilgis šiaurės-pietų-vakarų kryptimi – 4,54 km, plotis – iki 0,55 km. Altitudė 84,5 m. Krantai daugiausia aukšti, apaugę negausiais medžiais ir krūmais. Kranto linija labai vingiuota. Yra 0,3 ha sala. Tvenkinio šiaurinę dalį skersai kerta kelias , vidurinę dalį – vietinės reikšmės kelias iš Liudvinavo į Stebuliškes. Aplink tvenkinį plyti dirbami laukai.

Debitas:
* Upės: 0,42 m³/s
* Užtvankos skaičiuotinis: 16,8 m³/s

Užtvanka 280 m ilgio, 6,5 m pločio. Vandens pralaida – šachtinė. Tvenkinys įrengtas 1974 m. ir skirtas laukų drėkinimui. Prie tvenkinio įsikūrę kaimai: Šilavotas, Avikilai, Paežerėliai, Stebuliškės. Pietiniu krantu eina riba su Kalvarijos savivaldybe.

## Šaltiniai
* Tvenkinių katalogas. Aplinkos apsaugos ministerija. Kaunas, 1998
Stavarygalos ežeras

**Stavarygalos ežeras** arba ***Prienų ežeras*** – ežeras Lietuvoje, Širvintų rajone, 11 km į vakarus nuo Širvintų, 6 km į pietryčius nuo Gelvonų. Ežeras netaisyklingo pavidalo, šiaurėje yra dvi gilios įlankos. Ilgis iš šiaurės vakarų į pietryčius iki 2 km, plotis iki 1,0 km. Altitudė 109,7 m. Gylis siekia 6 m. Dugne susikaupęs storas sapropelio sluoksnis (vidutinis 2,93 m, storiausias 9,3 m). Krantai žemi, pelkėti (pietryčiuose plyti ~ 8 ha dydžio Paežerio pelkė, vakaruose – ~ 3 ha Stavarygalos bala). Iš pietų prieina pelkėtas Vinkšnabrasčio miškas, iš vakarų – Trako miškas. Šiaurinės pakrantės apaugusios miškeliais, vietomis plyti dirbami laukai.

Šiaurėje išteka upelis link į šiaurę nuo Stavarygalos ežero telkšančio Gelvanės ežero (Širvintos baseinas). Vandens apykaita ežere 0,979 metų. Greta įsikūrę Prienų, Dabužynės kaimai.

Ežerėvardis kildinamas atitinkamai nuo Prienų ir Stavarygalos kaimų vardų.

## Šaltiniai
Staltiesė

**Staltiesė** – puošnus audeklas, kuriuo dengiamas stalo paviršius.

XIX–XX a. pr. Lietuvoje austos lininės staltiesės, vėliau metmenys buvo medvilniniai, ataudai lininiai arba šilkiniai. Vyravo geometriniai raštų motyvai. Nuo XX a. vid. staltiesės pradėtos nerti iš baltų arba dažytų siūlų, apsiuvinėtos įvairiais raštais. Tarybiniais laikais paplito pramoniniu būdu arba amatininkų kooperatyvų austos staltiesės. Be to, staltieses daug kur pakeitė celofaninės klijuotės, sintetinio pluošto gaminiai.

## Šaltiniai
Paolo Nutini

**Paolo Giovanni Nutini** *(g. [[1987]] m. [[sausio 9]] d.)* – škotų dainininkas, dainų autorius ir muzikantas. 2006 m. atlikėjas išleido savo debiutinį albumą „These Streets“ ir iškarto susilaukė sėkmės – albumas debiutavo trečioje vietoje Jungtinėje Karalystėje. 2009 m. buvo išleistas antrasis albumas „Sunny Side Up“, kuris debiutavo jau pirmoje vietoje. Abu albumai Jungtinėje Karalystėje jau yra tapę penkiskart platininiais. Po penkerių metų pertraukos, Nutini 2014 m. balandį išleido trečiąjį albumą, „Caustic Love“. Albumas susilaukė itin teigiamų kritikų įvertinimų, debiutavo pirmoje vietoje ir 2015 m. vasarį tapo dukart platininiu.

2014 m. liepą Paolo Nutini BBC buvo paskelbtas šiuo metu garsiausiu Škotijos atlikėju.

2023 m. duomenimis, atlikėjas išleidęs keturis albumus, iš kurių naujausiasis, „Last Night in the Bittersweet“, išleistas 2022 m. liepą.

## Diskografija
* *[[These Streets]]* (2006)
* *[[Sunny Side Up]]* (2009)
* *[[Caustic Love]]* (2014)
* *[[Last Night in the Bittersweet]]* (2022)

## Išnašos

## Nuorodos
*
Girdžiūnai

**Girdžiūnai** – gatvinis kaimas Šalčininkų rajono savivaldybės pietryčiuose, Dieveniškių istoriniame regioniniame parke, prie Gaujos upelio. Kaimelio ilgis apie 600 metrų.

## Gyventojai

## Šaltiniai
Plunksninė švitrelė

**Plunksninė švitrelė** , ) – švitrelinių (*Schistostegaceae*) šeimos samanų rūšis, išsiskirianti švytėjimu prietemoje, sugebanti augti labai tamsiose ūksmingose vietose, kur kitos samanos nelabai galėtų vystytis. Paplitusi Europoje, Šiaurės Amerikoje, Azijoje. Kai kuriuose regionuose dažna, o retesnė ten, kur vyrauja kalkingi dirvožemiai.

## Biologija

Plunksninė švitrelė – akrokarpinė lapsamanė. Stiebas status, paprastas, iki 1 cm aukščio, su dviem eilėmis lapelių. Išaugus gametofitui, ilgai išlieka žalia, siūliška šakota protonema, kurioje gausu lęšio formos šviesą atspindinčių ląstelių. Todėl samana gali ilgai augti tamsiose ūksmingose vietose.

Dvinamė samana, tačiau priešingos lyties individai gali išsivystyti ant vienas kito rizoidų. Sporogonus išaugina retai, sporas subrandina pavasarį. Paprastai jos lipnios, žviežias jas sunkiai išnešioja vėjas, todėl manoma, kad jos prisitaikiusios plisti gyvūnų pagalba. Vegetatyviniu būdu dauginasi gemaliniais kūneliais, išsivystančiais ant protonemos. 

Auga tamsiose vietose telkinėliais, dažniausiai ant medžių (ypač eglių, pušų) išvartų, po šaknimis, taip pat ant smiltainio uolienų. 

## Populiacija Lietuvoje

Lietuvoje plunksninė švitrelė nuo 2000 m. įrašyta į Lietuvos raudonąją knygą. Rūšis rasta tik Biržų girioje Biržų rajone 1998 m. Samana aptikta vienoje vietoje, ant eglės išvartos šaknų gūdžiame eglyne.

## Šaltiniai
Education, Education, Education & War

**Education, Education, Education & War** – penktasis studijinis britų roko grupės „Kaiser Chiefs“ albumas, išleistas 2014 m. kovo 31 d. Tai buvo pirmasis grupės albumas, kuriame groja naujasis grupės būgnininkas Vijay Mistry. Albumas susilaukė nevienodų kritikų įvertinimų, tačiau debiutavo pirmoje Jungtinės Karalystės topo vietoje ir tą vietą išlaikė dvi savaites.

Albumo pavadinimas yra užuomina į 2005 m. Tony Blair pasakytą kalbą apie švietimo svarbą.

## Dainų sąrašas

## Išnašos
Sam Bailey

**Samantha Florence „Sam“ Bailey** (g. 1977 m. birželio 29 d.) – britų dainininkė, geriausiai žinoma kaip 2013 m. „The X Factor“ konkurso nugalėtoja. 2014 m. vasarį atlikėja apšildė Beyoncé, o kovą išleido debiutinį albumą „The Power of Love“. Albumas debiutavo pirmojoje Jungtinės Karalystės albumų reitingo vietoje.

2023 m. duomenimis, atlikėja yra išleidusi du albumus, iš kurių naujausiasis, „Sing My Heart Out“, išleistas 2016 m. rugsėjį.

## Diskografija
* *[[The Power of Love]]* (2014)
* *Sing My Heart Out* (2016)

## Išnašos

## Nuorodos
*
Smoke + Mirrors

**Smoke + Mirrors** – antrasis studijinis amerikiečių alternatyvaus roko grupės „Imagine Dragons“ albumas, išleistas 2015 m. vasario 17 d. Nors albumas susilaukė nevienodų kritikų įvertinimų, tai nesutrukdė jam debiutuoti pirmosiose Jungtinės Karalystės albumų reitingo ir JAV „Billboard 200“ vietose.

## Dainų sąrašas
Visas dainas parašė „Imagine Dragons“ (Ben McKee, Daniel Platzman, Dan Reynolds ir Wayne Sermon), išskyrus, kur išskirta.

## Išnašos
The Power of Love

**The Power of Love** – debiutinis britų atlikėjos Sam Bailey albumas, išleistas 2014 m. kovo 21 d. Prieš išleidžiant albumą, Bailey 2013 m. laimėjo „The X-Factor“ konkursą. Visos albumo dainos, išksyrus „Treasure“, yra kitų atlikėjų dainų koveriai. Albumas susilaukė skirtingų kritikų nuomonių, kurie gyrė jos dainavimo sugebėjimus, tačiau peikė originalaus turinio turinio trūkumą. Albumas debiutavo pirmojoje Jungtinės Karalystės albumų reitingo vietoje.

## Dainų sąrašas
* Visas dainas prodiusavo Graham Stack ir Matt Furmidge, išskyrus „Ain’t No Mountain High Enough“ (prodiustuota Stack, Furmidge, Ray Hedges ir Nigel Butler).

## Išnašos
Trašigangas

**Trašigangas** () – gyvenvietė rytų Butane, prie Manaso (Drangme Čhu) slėnio. Rajono centras. Trašigangas yra galutinis visą Butaną kertančio plento taškas (kitas kelio galas yra Phunčholinge). Yra 1659 m. pastatytas budistų vienuolynas (dzongas). Taip pat veikia 1966 m. įkurtas koledžas. Yra neveikiantis Jongphulos oro uostas.


Trashigang town-Bhutan-2008-01-02.jpg|Gatvelė
Tashigang District Court.jpg|Rajono valdžios rūmai
Trashigang Dzong-rear-2008-01-02.jpg|Dzongas